Rød arbeidet en tid i turistavdelingen i Norges Automobil-Forbund før han tok til på jusstudier og ble cand.jur. i 1939. Han arbeidet deretter i Kommunikasjonsdirektoratet fra 1940, som dommerfullmektig i Hammerfest fra 1941 til 1942, og deretter igjen i Kommunikasjonsdirektoratet og Luftfartsdirektoratet til 1947. I 1947 ble han byråsjef i Samferdselsdepartementet. Rød ble i 1965 utnevnt til turistdirektør.